
Έγκριση τροποποίησης και συμπλήρωσης του άρθρου 83 του Κώ¬ 
δικα Τροφίμων και Ποτών. 1 

Καθορισμός του τρόπου λειτουργίας του Κρατικού Λαχείου Κοινω¬ 
νικής Αντίληψης της εικοστής τρίτης (23ης) Έκδοσης αυτού, 

έτους 1989. 2 

Καθορισμός προσωρινών οργανικών θέσεων Ιδιωτικού Δικαίου αο¬ 
ρίστου χρονου στον Οργανισμό Βάμβακος... 3 

Αναπροσαρμογή δαπάνης προμήθειας τροχηλάτου αμαξιδίου ή ανα¬ 
πηρικής πολυθρόνας. 4 

Παράταση προθεσμίας που προβλέπεται από τις διατάξεις της παρ. 

2 του άρθρου 37 του Ν. 1397/1983. 5 

Ονομασία υπάρχοντος συνοικισμού στην Περιφέρεια της Κοινότητας 

Ομαλών Ν. Κεφαλληνίας σε «Φραγκάτά>. 6 

Σύσταση νομικού προσώπου στην Κοινότητα Σφελινού Ν. Σερρών με 
την επωνυμία «Σχολική Επιτροπή» Δημοτικού Σχολείου Σφελι- 

νού». 7 

Σύσταση νομικού προσώπου στην Κοινότητα Αγίου Πνεύματος με 
την επωνυμία «Σχολική Επιτροπή» Δημοτικού Σχολείου και Νη¬ 
πιαγωγείου Αγ. Πνεύματος». 8 

Σύσταση Σχολικής Επιτροπής Δήμου Ν. Μουδανιών Ν. Χαλκιδι¬ 
κής. 9 

Σύσταση Σχολικής Επιτροπής Δήμου Ν. Μουδανιών Ν. Χαλκιδι¬ 
κής.10 

Σύσταση Σχολικής Επιτροπής Δήμου Ν. Μουδανιών Ν. Χαλκιδι¬ 
κής..:.11 

Σύσταση Σχολικής Επιτροπής Δήμου Ν. Τρίγλιας Ν. Χαλκιδι¬ 
κής.12 

Ίδρυση τμήματος μετεκπαίδευσης επιμόρφωσης Αισθητικών στο 
ΚΕΤΕΚ Αιγάλεω.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 688/89 . (1) 

Έγκριση τροποποίησης και συμπλήρωσης του άρθρου 83 του Κώδικα 
Τροφίμων και Ποτών. , 

ΓΕΝΙΚΟ ΧΗΜΕΙΟ ΚΡΑΤΟΥΣ ■ 

ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
Συνεδρίαση 6.6.89. 

Έχοντας υπόψη: 

1. Το έγγραφο του Γενικού Χημείου Κράτους αριθ. 3004192/589/ 
1989. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με του Α.Ν. 754/1937 (αρ. 3 παρ. 2 και 3) 
(ΦΕΚ 247/τ. Α/1937). , 

3. Το άρθρο 4 του Διατάγματος της 31ης Οκτωβρίου 1929 «περί 


κανονισμού της λειτουργίας και των εργασιών του Ανωτάτου Χημικού 
Συμβουλίου (ΦΕΚ 391/τ. Α/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (ΦΕΚ 172/τ. Α/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/τ. Β/82, αποφασίζουμε: 

Εγκρίνουμε την τροποποίηση - συμπλήρωση του άρθρου 83 του Κώ¬ 
δικα Τροφίμων, όπως αυτό τροποποιήθηκε με την απόφαση του 892/ 
88, παράγραφοι 2α και 3α της ϊνότητας Δ, ως εξής: 

2α. Ειδική προδιαγραφή για το τυρί ΚΑΣΕΡΙ. 

2. Περιοχή παρασκευής: Θεσσαλία, Μακεδονία, Ν. Λέσβου. 

3γ. Ειδικές προδιαγραφές για το τυρί φέτα. 

2. Περιοχή κατασκευής: Μακεδονία, Θράκη, Ήπειρος, Θεσσαλία, 
Στερεά Ελλάδα, Πελοπόννησος και Ν. Λέσβος. 

Ο Πρόεδρος 

ΦΩΚ. ΓΕΩΡΓΑΚΟΠΟΥΛΟΣ 
Ο Γραμματέας 
ΧΑΡ. ΧΑΜΑΛΙΔΗΣ 
Τα Μέλη 

Αριστ. Δορκοφύκης, Διον. Φραγκάτος, Μ. Μποτσιβάλη, Παν. Μαυρί- 
κος, Στ. Χατζηγιαννακός, Παν. Κώττης. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνήσεως 
και ορίζουμε ότι θα αρχίσει η ισχύς της από την ημέρα που θα δημοσιευ- 
θεί. 


Αθήνα, 9 Αυγούστου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΓΕΩΡΓΙΑΣ 

ΑΝΤΩΝΗΣ ΣΑΜΑΡΑΣ ΣΤΑΥΡΟΣ ΔΗΜΑΣ 

- ♦- 

Αριθ. 1092678/1647/0013 (2) 

Καθορισμός του τρόπου λειτουργίας του Κρατικού Λαχείου Κοινωνικής 
Αντίληψης της εικοστής τρίτης (23ης) Έκδοσης αυτού, έτους 1989. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 3 (παρ. 3) και 4 του από 10 Ιου¬ 
λίου 1929 Διατάγματος «περί καθορισμού του τρόπου διοική- 
σεως και λειτουργίας του Λαχείου του Εθνικού Στόλου και των 
Αρχαιοτήτων της Ελλάδος». 

2. Τις διατάξεις του άρθρου 4 του Α.Ν. 339/1936 «περί Κρα¬ 
τικών Λαχείων». 

3. Τις διατάξεις του άρθρου 2 του Α.Ν. 2038/1939 «περί 
τροποποιήσεως των διατάξεων των Κρατικών Λαχείων». 

4. Τις διατάξεις της παρ. 3 του άρθρου μόνου του<Α.Ν. 143/ 
1967 (ΦΕΚ 165/1967, τ. Α') «περί συστάσεως Ειδικού Λα- 

χείου υπέρ Κοινωνικής Αντίληψης». 

5. Το σχέδιο προγράμματος λειτουργίας του Κρατικού Λα¬ 
χείου Κοινωνικής Αντίληψης του έτους 1989 που καταρτίσθηκε 
από την Επιτροπή Διοίκησης Κρατικών Λαχείων, αποφασί¬ 
ζουμε: 

Εγκρίνουμε το Πρόγραμμα Λειτουργίας του Κρατικού Λα¬ 
χείου Κοινωνικής Αντίληψης του έτους 1989, που καταρτίσθηκε 
από την Επιτροπή Διοίκησης Κρατικών Λαχείων και έχει ως 
ακολούθως: 


1. Έκδοση του Λαχείου: 

Για την ΚΓ’ Έκδοση του Κρατικού Λαχείου Κοινωνικής Αντί¬ 
ληψης θα εκτυπωθούν εκατόν δέκα (110) σειρές λαχείων ή και 
όσες περισσότερες θα απαιτηθούν, από εκατό χιλιάδες (100.000) 
λαχεία η κάθε σειρά. Από τις σειρές που θα εκδοθούν θα κυκλοφο¬ 
ρήσουν μόνον όσες, ανάλογα με τη ζήτηση, θα κριθούν αναγκαίες. 

Η κλήρωση θα διενεργηθεί δτιμόσια ενώπιον της Επιτρ. Διοί¬ 
κησης Κρατικών Λαχείων την 30ή Δεκεμβρίου, ημέρα Σάββατο 
και ώρα 2 μμ., στην Αίθουσα Κληρώσεων της Δ/νσης Κρατικών 
Λαχείων. 

2. Αριθμός γραμματίων του Λαχείου 

Τα ^α^ιάτια του Λαχείου θα φέρουν τους αριθμούς από 1 


3. Χαρακτηριστικά των γραμματίων του λαχείου: 

Τα γραμμάτια του Λαχείου στη μία όψη τους θα φέρουν εκτός 
από τον αριθμό τους, το έμβλημα του κράτους, τον τίτλο του λα¬ 
χείου, την ημερομηνία Έκδοσης, τον αυξοντα αριθμό της Έκδο¬ 
σης, την ημερομηνία της κλήρωσης, τη σειρά στην οποία ανή¬ 
κουν, την προθεσμία μέσα στην οποία πρέπει να εμφανισθούν για 
πληρωμή των κερδών, την τιμή πώλησης, καθώς και τις υπο¬ 
γραφές του Υπουργού των Οικονομικών και του Διευθυντή της 


νσης Κρατικών Λαχείων. Στην άλλη όψη τους θα φέρουν εκτυ¬ 
πωμένα κείμενα σχετικά με τους λαχνούς, καθώς και τον προορι¬ 
σμό του Λαχείου. 


Στο συνεκτυπούμενο στέλεχος εκτυπώνονται τα απαραίτητα 
διακριτικά στοιχεία του γραμματίου. 


4. Πώληση των γραμματίων του Λαχείου: 

Η πώληση των γραμματίων του Λαχείου ενεργείται σε ποσό¬ 
τητες των πενήντα (50) γραμματίων,καθώς και σε πολλαπλάσια 
του αριθμού αυτού ως κατωτέρω: 

Λ) Με μετρητά: Από το Ταμείο της Δ/νσης Κρατικών Λα¬ 
χείων σε όλους. 

Β) Με πίστωση σε: 

α) Πράκτορες του Εθν. Λαχείου, βάσει εγγυητικής επιστολής 
Τράπεζας ή γραμματίου του Ταμείου Παρακαταθηκών και Δα¬ 
νείων για παρακατάθεση υπέρ της Δ/νσης Κρατ. Λαχείων ομο¬ 
λόγων του Δημοσίου που να καλύπτουν την αξία των γραμμα¬ 
τίων. 


β) Λαχεοπώλες, βάσει εγγυητικής επιστολής Τράπεζας ή 
γραμματίου του Ταμείου Παρακαταθηκών και Δανείων για πα¬ 
ρακατάθεση υπέρ της Δ/νσης Κρατ. Λαχείων ομολόγων του Δη¬ 
μοσίου που να καλύπτουν την αξία των γραμματίων. 

γ) Τράπεζες και Δημόσια Ταμεία, μετά από αίτησή τους. 

Τα γραμμάτια που θα πουληθούν με πίστωση πρέπει να εξο¬ 
φληθούν το αργότερο μέχρι 21 Ιανουάριου 1990. 

> 

5. Τιμή πώλησης των γραμματίων του Λαχείου: 

Η τιμή πώλησης κάθε γραμματίου ορίζεται σε πεντακόσιες 
(500) δρχ. 


6. Παρεχόμενη προμήθεια: 

Σε όσους αγοράζουν γραμμάτια του λαχείου για μεταπώληση 
παρέχεται προμήθεια η οποία ορίζεται -γενικά- σε ποσοστό 12% 
επί της ονομαστικής αξίας των αγοραζομένων γραμματίων. 

7. Βασικά κέρδη γενικής κλήρωσης: 

Στα βασικά κέρδη της γενικής κλήρωσης μετέχουν τα^γραμ- 


μάτια όλων των σειρών που κυκλοφόρησαν και κερδίζουν από 
αυτά δεκατρία (13), ως ακολούθως: 


Λαχνοί 

Κέρδη κατά λαχνό 
100.000.000 

2 

30.000.000 

3 

10.000.000 

2 

5.000.000 

2 

4.000.000 

3 

3.000.000 


Σύνολο κερδών 
100.000.000 
60.000.000 
30.000.000 
10 . 000.000 
8 . 000.000 
9.000.000 


Ήτοι σύνολο κερδών γενικής κλήρωσης 217.000.000 δρχ. 


8. Πρόσθετα κέρδη γενικής κλήρωσης: 

Στα πρόσθετα κέρδη της γενικής κλήρωσης μετέχουν όλα τα 
γραμμάτια, ανεξάρτητα από σειρά, και αυτά κερδίζουν: 

α) Από 1.000.000 δρχ., όλα τα γραμμάτια που έχουν τον ίδιο 
αριθμό με αυτόν που κληρώθηκε πρώτος στη γενική κλήρωση 
και κέρδισε 100.000.000 δρχ. * ' 

β) Από 300.000 δρχ., όλα τα γραμμάτια που έχουν τον ίδιο 
αριθμό με αυτούς που κληρώθηκαν δεύτερος και τρίτος στη γε¬ 
νική κλήρωση και κέρδισαν από 30.000.000 δραχμές. 

γ) Από 200.000 δρχ. το καθένα, όλα τα γραμμάτια που έχουν 
τους ίδιους αριθμούς με αυτούς που κληρώθηκαν τέταρτος, πέ¬ 
μπτος και έκτος στη Γενική Κλήρωση και κέρδισαν από 
10.000.000 δρχ. 

δ) Από 150.000 δρχ. το καθένα, όλα τα γραμμάτια που έχουν 
τους αριθμούς των υπολοίπων επτά (7) γραμματίων που κληρώ¬ 
θηκαν στη Γενική Κλήρωση. 

Εφόσον τα διανεμόαενα κέρδη υπολοίπονται του κατωτάτου 
ορίου, όπως τούτο καθορίζεται στην παράγραφο 10 της παρού¬ 
σας, θα κληρωθεί ένας ακόμη αριθμός, που μαζί με τα πρόσθετα 
κέρδη του, θα κερδίζουν το ποσό που απαιτείται για να συμπλη¬ 
ρωθεί το ως άνω ποσοστό. 

9. Βασικά κέρδη κάθε σειράς: 


Στα βασικά κέρδη μετέχουν όλα τα γραμμάτια κάθε σειράς και 
κερδίζουν από αυτά είκοσι (20) γραμμάτια, ως ακολούθως: 

Λαχνοί Κέρδη κατά λαχνό Σύνολο κερδών 
1 5.000.000 5.000.000 

1 3.000.000 3.000.000 

1 2 . 000.000 2 . 000.000 

1 1.000.000 1.000.000 

2 500.000 1.000.000 

14 300.000 4.200.000 


Σύνολο βασικών κερδών κάθε σειράς δρχ. 16.200.000. 
Επίσης κερδίζουν από χίλιες (1.000) δρχ. όλα τα γραμμάτια 
ανεξάρτητα από σειρά που οι αριθμοί τους έχουν τα δύο τελευταία 

ί ηφία όμοια με τα δύο τελευταία ψηφία α) του αριθμού που κέρ- 
ισε τον πρώτο λαχνό (100.000.000), των αριθμών που κέρδι¬ 
σαν το δεύτερο και τρίτο λαχνό (30.000.000) της Γενικής κλή¬ 
ρωσης και β) του αριθμού που κατά την ειδική κλήρωση κέρδισε 
το λαχνό των 5.000.000 δρχ. 


Σε περίπτωση που τα δύο τελευταία ψηφία είναι τα ίδια σε δύο 
ή τρεις η τέσσερεις από τους πιο πάνω λαχνούς κερδίζουν αντί¬ 
στοιχα από 2.000 δρχ., 3.000 δρχ. και 4.000 δρχ. 


10. Διανεμετέα κέρδη: 

Τα ποσά που θα διατεθούν για λαχνούς δεν μπορεί να είναι λι- 
γότερα από το ποσοστό 53% των ακαθαρίστων εισπράξεων του 
λαχείου. 

11. Τρόπος κλήρωσης: 

Πρώτα ενεργείται η κλήρωση των κερδών της Γενικής Κλή¬ 
ρωσης και στη συνέχεια η κλήρωση των κερδών κάθε σειράς, ως 
κατωτέρω: 


Α’ ΓΕΝΙΚΗ ΚΛΗΡΩΣΗ 


Χρησιμοποιείται ηλεκτροκίνητη κληρωτίδα με πέντε (5) καλά¬ 
θια που μπορούν να περιστρέφονται σε ομοκεντρικό άξονα. Σε κάθε 
από τα πέντε (5) καλάθια, παρουσίατης ΔΕΚΛ και δημόσια, ρί¬ 
χνονται δέκα σφαιρίδια, στο εσωτερικό καθενός των οποίων βρί¬ 
σκεται γραμμένος ένας μονοψήφιος αριθμός, από το 0 ως το 9, 
που δεν είναι ορατός εξωτερικά. 

Μέσα σε μια άλλη χειροκίνητη κληρωτίδα ρίχνονται κλήροι τό- 

σοι, όσες οι σειρές που πουλήθηκαν, σε καθένα των οποίων είναι 
γραμμένος ένας αριθμός, αντίστοιχος της σειράς που πουλήθηκε. 

Μετά από αυτά, περιστρέφονται και οι δύο κληρωτίδες (ηλε¬ 
κτροκίνητη και χειροκίνητη) και μόλις στααατήσουν, τα σφαιρί¬ 
δια που μπήκαν τυχαία στο θαλαμίσκο κάθε καλαθιού της ηλε¬ 
κτροκίνητης κληρωτίδας απελευθερώνονται με κατάλληλο 
τρόπο, ενώ παράλληλα εξάγεται ένας από τους κλήρους που βρί¬ 
σκονται μέσα στη χειροκίνητη κληρωτίδα. 

Τα σφαιρίδια που απελευθερώθηκαν από την ηλεκτρονίνητη 
κληρωτίδα ανοίγονται και φανερώνουν τους αριθμούς, οι οποίοι 
είναι γραμμένοι μέσα σ’ αυτά και οι οποίοι από τα αριστερά προς 
τα δεξιά, όπως φαίνονται από τη θέση των θεατών, σχηματίζουν 
ένα ενιαίο αριθμό. 

Ο κλήρος που εξάγεται από τη χειροκίνητη κληρωτίδα κα,ι 
στον οποίο έχει εκτυπωθεί τριψήφιος αριθμός καλύπτεται από το 
εξωτερικό του μέρος από επίπεδο εξάρτημα και συρόμενος από τα 
αριστερά προς τα δεξιά αποκαλύπτει τον αριθμό αυτό, ενώ ωθού¬ 
μενος, κατά την αντίστροφη φορά, τον καλύπτει. 

Ο αριθμός που σχηματίζεται από την ηλεκτροκίνητη κληρω¬ 
τίδα προσδιορίζει τον αριθμό του γραμματίου που κερδίζει τον Α' 
λαχνό (100.000.000), ενώ ο αριθμός, που είναι γραμμένος στον 
κλήρο που βγήκε από τη χειροκίνητη κληρωτίδα προσδιορίζει τη 
σειρά στην οποία ανήκει ο αριθμό που κερδίζει. 

Στη συνέχεια, κατά τον αυτό τρόπο, προσδιορίζεται το γραμ¬ 
μάτιο το οποίο θα κερδίσει το δεύτερο, τον τρίτο κ.λ.π, λ,αχνό, μέ¬ 
χρι να εξαντληθούν οι 13 λαχνοί που αναφέρονται στην παρ. 1 
της παρούσας και τον 14ο λαχνό, εφόσον θα κληρωθεί λαχνός 
14ος, καθώς και των αντίστοιχων λαχνών της παρ. 8 της παρού¬ 
σας. 

Τα σφαιρίδια που απελευθερώνονται από την ηλεκτροκίνητη 
κληρωτίδα, καθώς και οι κλήροι που εξάγονται από τη χειροκί¬ 
νητη, επαναρρίχνονται σ’ αυτές, πριν από το σχηματισμό των 
δεύτερου, τρίτου κ.λ.π. αριθμών. 

Αν, για οποιοδήποτε λόγο, η κίνηση της κληρωτίδας με ηλε¬ 
κτρισμό και η εξαγωγή σφαιριδίου είναι αδύνατη, οι σχετικές 
ενέργειες γίνονται με τους χειροκίνητους μοχλούς της κληρωτί¬ 
δας αυτής. 

Β’ ΕΙΔΙΚΗ ΚΛΗΡΩΣΗ 

Μετά τη γενική διενέργεια η Ειδική κλήρωση, στην οποία με¬ 
τέχουν όλα τα γραμμάτια, ανεξάρτητα από σειρά, τα οποία δεν 
κληρώθηκαν κατά τη γενική κλήρωση. 

Τα γραμμάτια που κατά τη γενική και ειδική κλήρωση κερδί¬ 
ζουν από 1.000 δρχ. το καθένα, ως προς τη συμμετοχή τους στην 
κλήρωση που συνεχίζεται, δε θεωρούνται ότι κληρώθηκαν. 

Για τη φάση της κλήρωσης που συνεχίζεται χρησιμοποιούμε 
πάλι την ηλεκτροκίνητη κληρωτίδα και τα σφαιρίδια που έχουν 
ριφθεί στα καλάθια της, προηγούμενα. 

Στη συνέχεια, θέτεται σε περιστροφική κίνηση η ηλεκτροκί¬ 
νητη κληρωτίδα και, όταν αυτή σταματήσει, εξάγονται, κατά τον 
τρόπο που περιγράφεται παραπάνω στην παρ. 11, τα σφαιρίδια 
που με τους αριθμούς που είναι γραμμένοι σ’ αυτά σχηματίζουν 
τον αριθμό τών γραμματίων, τα οποία, ανεξάρτητα από σειρά, 
κερδίζουν τον Α’ λαχνό (5.000.000) των βασικών κερδών κάθε 
σειράς. \'·· 

Ακολούθως, κατά τον αυτό τρόπο, προσδιορίζεται το γραμμά¬ 
τιο που θα κερδίσει το δεύτερο, τον τρίτο κ.λπ. λαχνό, μέχρι να , 
εξαντληθούν οι 20 λαχνοί που αναφέρονται στην παρ. 9 της πα¬ 
ρούσας. Μετά την ανάγνωση των αριθμών των σφαιριδίων, αυτά, 
όπως και κατά τη γενική κλήρωσή, ξανάρίχνονται στο καλάθι 
από το οποίο βγήκαν. 1 \ 

Εάν κατά τη διαδρομή, τόσο της γενικής όσο και της ειδικής 
κλήρωσης, εξαχθεί αριθμός γραμματίου που κληρώθηκε ήδη, η 
κλήρωση επαναλαμβάνεται ως προς τον αριθμό. Επίσης εάν σχη- 
ματισθεί ο αριθμός 00000 θεωρείται ότι κληρώθηκε ο αριθμός 
100.000. 

Σε περίπτωση κατά την οποία ο λαχνός των βασικών κερδών 
της γενικής κλήρωσης κληρωθεί σε γραμμάτιο που δεν πουλή¬ 
θηκε, η κλήρωση επαναλαμβάνεται. 

Η Δ/νση Κρατικών Λαχείων, πριν από την έναρξη της κλτ'ιρω- 
σης καταθέτει στην Επιτροπή Διοίκησης Κρατικών Λαχείων πί¬ 
νακα των γραμματίων του Λαχείου που δεν πουλήθηκαν. Ο πίνα¬ 
κας αυτός είναι υπογραμμένος από τους: Δ/ντή της Δ/νσης Κρα¬ 


τικών Λαχείων, Προϊστάμενος του Τμήματος Διάθεσης Γραμμα¬ 
τίων και Ελεγκτή της ίδιας Υπηρεσίας και θεωρημένος, πριν από 
την έναρξη της κλήρωσης, από ν.ν Πρόεδρο της Επιτροπής Διοί¬ 
κησης Κρατ. Λαχείων. 

Όλα τα γραμμάτια που δεν πουλήθηκαν, εκτός από εκείνα τα 
οποία κερδίζουν - τυχόν- ποσά από τα πρόσθετα κέρδη της γενι¬ 
κής και ειδικής κλήρωσης κάθε σειράς, μετά την κλήρωση κατα- 
στρέφονται με φωτιά ή με πολτοποίηση. Για την καταστροφή συ- 
ντάσσεται σχετικό πρωτόκολλο, το οποίο υπογράφεται από το Δ/ 
ντή της Δ/νσης Κρατικών Λαχείων, τον Προϊστάμενο του Τμή¬ 
ματος Διάθεσης Γραμματίων και τον Ελεγκτή της Υπηρεσίας. 

Οι αριθμοί που κερδίζουν, οι σειρές και τα αντίστοιχα ποσά των 
βασικών κερδών και των πρόσθετων κερδών: α) της γενικής κλή¬ 
ρωσης και β) της κλήρωσης κάθε σειράς, εκφωνούνται από υπαλ¬ 
λήλους της Δ/νσης Κρατικών Λαχείων και καταγράφονται σε 
αριθμημένα τεμάχια χάρτου. 

Τα αποτελέσματα των κληρώσεων, οι οποίες θα διεξαχθούν 
ως ανωτέρω, καταχωρούνται από το Γραμματέα της Επιτροπής 
Διοίκησης, σε πρωτόκολλο, που υπογράφεται απ’ αυτόν και από 
τα μέλη και τον Πρόεδρο της Επιτροπής Διοίκησης, η οποία πα¬ 
ραβρίσκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση Κρατι¬ 
κών Λαχείων ο επίσημος πίνακας κερδών, με τον οποίο - απο¬ 
κλειστικά- ενεργούνται οι πληρωμές των κερδών. 

Αντίτυπα του πίνακα διανέμονται δωρεάν στους πωλητές των 
γραμματίων του Λαχείου, από τους οποίους λαμβάνουν γνώση οι 
ενδιαφερόμενοι. 

12. Πληρωμή των Κερδών: 

Τα κέρδη, στα οποία επιβάλλεται φόρος 10% μετά την αφαί¬ 
ρεση αφορολόγητου ποσού 25.000 δρχ., καταβάλλονται βάσει 
του επίσημου πίνακα κερδών, μόνο με την εμφάνιση και παρά¬ 
δοση στα Ταμεία της Δ/νσης Κρατ. Λαχείων του ίδιου του γραμ¬ 
ματίου που κέρδισε και μετά την εξακρίβωση της γνησιότητάς 
του. 

Σε περίπτωση πολλαπλού κέρδους, καταβάλλεται μόνο το με¬ 
γαλύτερο κέρδος. 

13. Παραγραφή: 

Το δικαίωμα για είσπραξη κέρδους παραγράφεται μετά την 
πάροδο έξι (6) μηνών από την ημέρα της κλήρωσης. Τα κέρδη 
που παραγράφονται περιέρχονται στο Δημόσιο και διαθέτονται 
κατά το νόμο. 

14. Γενικά Έξοδα: 

Τα έξοδα κάθε μορφής, ήτοι εκτύπωσης, διαφήμισης, διανο¬ 
μής, διαχείρισης κ.λπ., καθορίζονται με απόφαση της Επιτροπής 
Διοίκησης Κρατ. Λαχείων. 

15. Νομικές σχέσεις προς το Λαχείο: 

Η Δ/νση Κρατικών Λαχείων δεν φέρει καμμία ευθύνη για γε¬ 
γονότα που δεν προβλέπονται από την απόφαση αυτή ή για πρά¬ 
ξεις ή παραλείψεις των πωλητών των λαχείων που έγιναν κατά 
παράβαση αυτής. 

Ή τυχόν αναγραφή επί του γραμματίου ονόματος ή ονομάτων, 
σε ένδειξη ιδιοκτησίας ή συνιδιοκτησίας, δεν έχει ισχύ απέναντι 
στη·, Δ/νση Κρατικών Λαχείων. 

Γραμμάτια του λαχείου μπορεί να στέλνονται, μετά από αί¬ 
τηση των ενδιαφορομένων, και ταχυδρομικώς ή και με άλλο 
τρόπο, σε βάρος και κίνδυνο των αιτούντων. 

\ Γραμμάτια που πουλήθηκαν δεν γίνονται δεκτά για επι¬ 
στροφή. 

;Τα δημόσια Ταμεία μπορούν να επιστρέφουν γραμμάτια του 
λαχείου μέχρι ποσοστού 10% της τελευταίας παραλαβής, εφόσον 
αυτά θα παραδοθούν ή θα περιέλθουν αποδειγμένα στη Δ/νση 
Κρατικών Λαχείων μέχρι το μεσημέρι της 2 7.12.1989. 

Η Δ/νση Κρατ. Λαχείων διατηρεί το δικαίωμα της δημοσίευ¬ 
σης των ονομάτων, φωτογραφιών κ.λπ. στοιχείων των τυχερών. 

16. Διαχειριστικές και λογιστικές ενέργειες: 

Η Δ/νση Κρατικών Λαχείων, ως προς τις διαχειριστικές και 
λογιστικές ενέργειες, πρέπει να ακολουθεί όσο ισχύουν για το 
Λαϊκό Λαχείο. 

ί 

Κάθε θέμα σχετικό με το Κρατικό Λαχείο Κοινωνικής Αντίλη¬ 
ψης, που δεν προβλέπεται από την απόφαση αυτή, ρυθμίζεται με 
απόφαση της Επιτρ. Διοίκησης Κρατ. Λαχείων. 

17. Ημερομηνία κυκλοφορίας των γραμματίων του Λαχείου: 

Ημερομηνία κυκλοφορίας των γραμματίων ορίζεται, η 1η 
Οκτωβρίου 1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Αυγούστου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝ. ΑΣΦΑΛΙΣΕΩΝ 

ΑΝΤΩΝΗΣ ΣΑΜΑΡΑΣ ΜΙΛΤ. ΕΒΕΡΤ 

- +- 

Αριθ. 32395 (3) 

Καθορισμός προσωρινών οργανικών θέσεων Ιδιωτικού Δικαίου αορί¬ 
στου χρόνου στον Οργανισμό Βάμβακος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

2. Τις διατάξεις του Ν.Δ. 3853/58 «Περί Οργανισμού Βάμβακος». 

3. Τις διατάξεις της αρ. ΔΙΠΙΔ/Φ. 42/24/11440/31.12.86 κοι¬ 
νής απόφασης των Υπουργών Προεδρίας της Κυβέρνησής, Εσωτερικών 
και Οικονομικών «Ρύθμιση θεμάτων προσωπικού Ιδιωτικού δικαίου», 
όπως αυτή κυρώθηκε με το άρθρο 25 του Ν. 1735/87 «Προσλήψεις 
στο δημόσιο τομέα κ.λ.π.». 

4. Τις διατάξεις της αρ. ΔΙΠΙΔ/Φ. 42/63/11056/31.12.87 κοι¬ 
νής απόφασης των Υπουργών Προεδρίας της Κυβέρνησης, Εσωτερικών 
και Οικονομικών, με την οποία έγινε μερική τροποποίηση της παρα¬ 
πάνω υπουργικής απόφασης. 

5. Τις διατάξεις του άρθρου 31 του ,Π.Δ. 402/88 «Οργανισμός 
Υπουργείου Γεωργίας». 

6. Την αρ. 26469/21.7.1989 απόφασή μας, για την κατάταξη 
προσωπικού του Οργανισμού Βάμβακος σε προ.σωρινές οργανικές θέ¬ 
σεις αορίστου χρόνου. 

7. Την αρ. 635/8.8.89 απόφαση του Οργανισμού Βάμβακος, απο¬ 
φασίζουμε: 

1. Εγκρίνουμε την αρ. 635/8.8.89 απόφαση του Οργανισμού Βάμ¬ 
βακος, σύμφωνα με την οποία διαπιστώνονται οι προσωρινές οργανικές 
θέσεις ιδιωτικού δικαίου αορίστου χρόνου, που συστήθηκαν στον Οργα¬ 
νισμό Βάμβακος με τις διατάξεις της αρ. ΔΙΠΙΔ/Φ. 42/24/11440/ 
31.12.86 κοινής υπουργικής απόφασης, όπως αυτές συμπληρώθηκαν 
με την αρ. ΔΙΠΙΔ/Φ42/63/11056/31.12.87 κοινή υπουργική από¬ 
φαση. 

Οι προσωρινές αυτές οργανικές θέσεις που καταλήφθηκαν από το 
προσωπικό που κατατάγηκε με την αρ. 566/28.6.89 απόφαση του 
Οργανισμού Βάμβακος, η οποία εγκρίθηκε με την αρ. 26469/21.7.89 
απόφασή μας θα καταργηθούν αυτοδίκαια μόλις κενωθούν με οποιοδή- 
ποτε τρόπο και έχουν κατά ειδικότητα ως εξής: 

Ειδικότητα Αριθμός οργανικών θέσεων αορίστου χρόνου. 

Εργατοτεχνίτες 1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Αυγούστου 1989 

Ο ΥΠΟΥΡΓΟΣ 

ΣΤ. ΔΗΜΑΣ 
-♦—- 

Αριθ. Α7α/9754 (4) 

Αναπροσαρμογή δαπάνης προμήθειας τροχηλάτου αμαξιδίου ή αναπη¬ 
ρικής πολυθρόνας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του ΒΔ 665/62 (ΦΕΚ 167/62 ΤΑ) «Περί υγειονο¬ 
μικής περίθαλψης των τακτικών δημοσίων πολιτικών υπαλλήλων, των 
πολιτικών και στρατιωτικών συνταξιούχων, κλπ». 

2. Τις διατάξεις του άρθρου 11 του Ν. 1383/83 (ΦΕΚ 183 ΤΑ') 


«Για αφαιρέσεις και μεταμοσχεύσεις ανθρωπίνων ιστών και οργάνων». 

3. Την αριθ. Α7α/7094/30.8.83 απόφασή μας για «Αναγνώριση 
δαπάνης προμήθειας τραχηλάτου αμαξιδίου ή αναπηρικής πολυθρό¬ 
νας». 

4. Την αριθ. 3661/1155/26.5.89 αναφορά του Πανελλήνιου Συλ¬ 
λόγου Παραπληγικών Πολιτών Αναπήρων, αποφασίζουμε: 

Τροποποιούμε την αριθ. Α7α/οικ. 7094/30.8.83 απόφασή μας, ως 
προς το ύψος του ποσού που αναγνωρίζεται σε βάρος του Δημοσίου, για 
προμήθεια τροχηλάτου αμαξιδίου ή αναπηρικής πολυθρόνας, το οποίο 
στο εξής θα είναι αυτό που καθορίζεται από τον εκάστοτε επίσημο πί¬ 
νακα τιμών ορθοπεδικών κατασκευών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούστου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. Α3β/οικ. 13079 (5) 

Παράταση προθεσμίας που προβλέπεται από τις διατάξεις της παρ. 2 
του άρθρου 37 του Ν. 1397/1983. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγρ. 3 του άρθρου 57 του Ν. 1539/1985 
«Ένταξη επαναπατριζομένων πολιτικών προσφύγων στους ασφαλιστι¬ 
κούς οργανισμούς και άλλες διατάξεις» (Φ.Ε.Κ. 64 Α'/85), αποφασί¬ 
ζουμε: 

Εγκρίνεται η παράταση της παραμονής του γιατρού Ν. Γαβαλά που 
υπηρετεί στο Νομαρχιακό Νοσοκομείο - Κέντρο Υγείας Καλύμνου «ΤΟ 
ΒΟΥΒΑΛΕΙΟ», σε θέση που καταργήθηκε από τις διατάξεις της πα¬ 
ραγρ. 1 του άρθρου 37 του Ν. 1397/1983, από 1.9.1989 μέχρι 
31.10.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Αυγούστου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
-♦- 

Αριθ. Ε, 10371 (6) 

Ονομασία υπάρχοντος συνοικισμού στην Περιφέρεια της Κοινότητας 
Ομαλών Ν. Κεφαλληνίας σε «Φραγκάτα». 

Ο ΝΟΜΑΡΧΗΣ ΚΕΦΑΛΛΗΝΙΑΣ 
Εχοντας υπόψη: 

1) Τις διατάξεις του άρθρου 11 του Π. Δ/τος 323/1.6.1989 «Δη¬ 
μοτικός και Κοινοτικός Κώδικας». 

2) Το αριθμ. 3/1989 Πρακτικό του Συμβουλίου τοπωνυμιών, που 
συγκροτήθηκε με την 4112/26.2.1988 απόφαση του Υπουργού Εσω¬ 
τερικών (ΦΕΚ 135/8.3.1988 τ. Β'). 

3) Την νομίμως ληφθείσα αριθμ. 52/1989 απόφαση του Κοινοτικού 
Συμβουλίου Ομαλών, σχετικά με την ονομασία του υπάρχοντος συνοικι¬ 
σμού στην Κοινότητα Ομαλών σε «Φραγκάτα»., αποφασίζουμε: 

Εγκρίνουμε την νομίμως ληφθείσα αριθμ. 52/1989 απόφαση του 
Κοινοτικού Συμβουλίου Ομαλών, σχετικά με την ονομασία του υπάρχο¬ 
ντος συνοικισμού στην περιφέρεια της Κοινότητας Ομαλών σε «Φρα¬ 
γκάτα» σύμφωνα με τις διατάξεις του άρθρου 11 του Π. Δ/τος 323/ 
1.6.1989 «Δημοτικός και Κοινοτικός Κώδικας» και του αριθμ. 3/ 
1989 Πρακτικού του Συμβουλίου Τοπωνυμιών. 

, Η απόφαση αυτή να δημοσιευθεί στην Εφημερίδα της Κυβερνήσεως. 

Αργοστόλι, 21 Αυγούστου 1989 

Ο Νομαρχών Δ/ντής 
ΤΡΥΦΩΝ ΠΑΝΙΤΣΑΣ 

Αριθ. ΕΣ/18111 (7) 

Σύσταση νομικού προσώπου στην Κοινότητα Σφελινού Ν. Σερρών με 
την επωνυμία «Σχολική Επιτροπή» Δημοτικού Σχολείου Σφελι- 
νού». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/1985) όπως 
τροποποιήθηκαν με το άρθρο 11 του Ν. 1832/1989. 

2. Τις διατάξεις του άρθρου 2 της αριθ. Δ4/162/28.3.1989 Κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και Θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθ. 22/1989 απόφαση του Κ.Σ Σφελινού που αφορά τη σύ¬ 
σταση στην Κοινότητα νομικού προσώπου με την επωνυμία «Σχολική 
Επιτροπή Δημοτικού Σχολείου», αποφασίζουμε: 

1. Συστήνουμε στην Κοινότητα Σφελινού του Νομού Σερρών ίδιο Νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου». . 

2. Σκοπός του Νομικού προσώπου είναι: 

Η διαχείριση των πιστώσεων που διατίθεναι για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

Η εκτέλεση μικρών έργων για επισκευή καί συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιαμσός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικώτερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από πενταμελές Διοικητικό Συμ¬ 
βούλιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο, 
β) Δύο κοινοτικούς Συμβούλους. 

γ) Τον εκάστοτε Δ/ντή του Δημοτικού Σχολείου εκπρόσωπο των γο¬ 
νέων και κηδεμόνων. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές - κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 16 Αυγούστου 1989 

Η Νομαρχεύουσα Διευθύντρια 
Ν. ΑΝΤΩΝΙΑΔΟΥ 

-♦- 

Αριθ. ΕΣ/19077 ’ (8) 

Σύσταση νομικού προσώπου στην Κοινότητα Αγίου Πνεύματος με την 
επωνυμία «Σχολική Επιτροπή» Δημοτικού Σχολείου και Νηπιαγω¬ 
γείου Αγ. Πνεύματιος». 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/1985)όπως 
τροποποιήθηκαν με το άρθρο 11 του Ν.1832/1989. ■ 

2. Τις διατάξεις του άρθρου 2 της αριθ. Δ4/162/28.3.1989 Κοινής 
απόφασης των Υπουργών Εσωτερικών, Οικονομικών, Εθνικής Παι¬ 


δείας και θρησκευμάτων και Περιβάλλοντος Χωροταξίας και Δημο¬ 
σίων Έργων. 

3. Την αριθ. 46/1989 απόφαση του Κ.Σ Αγίου Πνεύματος που 
αφορά τη σύσταση στην Κοινότητα νομικού προσώπου με την επωνυμία 
«Σχολική Επιτροπή Δημοτικού Σχολείου και Νηπιαγωγείου Αγίου 
Πνεύματος, αποφασίζουμε: 

1. Συστήνουμε στην Κοινότητα Αγίου Πνεύματος του Νομού Σερρών 
ίδιο Νομικό πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου Αγίου Πνεύματος». 

2. Σκοπός του Νομικού προσώπου είναι: 

Η διαχείριση των πιστώσεων που διατίθεναι για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιαμσός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικώτερα όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από εννεαμελές Διοικητικό Συμβού¬ 
λιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο. 

β) Δύο κοινοτικούς Συμβούλους. 

γ) Τους εκάστοτε Δ/ντές του Δημοτικού Σχολείου και Νηπιαγω¬ 
γείου. 

δ) Δύο εκπροσώπους των συλλόγων γονέων και Κηδεμόνων του Δη¬ 
μοτικού Σχολείου και Νηπιαγωγείου. 

ε) Δύο δημότες - κατοίκους της Κοινότητας. 

4. Η θητεία του πρώτου Διοικητικού Συμβουλίου του νομικού προ¬ 
σώπου λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί τη κοι¬ 
νοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές - κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

στ) Πρόσοδοι από την περιουσία που τυχόν εις το μέλλον αφιερωθεί. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Σέρρες, 16 Αυγούστου 1989 
Η Νομαρχεύουσα Διευθύντρια 

Ν. ΑΝΤΩΝΙΑΔΟΥ 
-♦- 

Αριθ. 10268 (9) 

Σύσταση Σχολικής Επιτροπής Δήμου Ν. Μουδανιών Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.89 κοινή Υπουργική απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευμάτων, 
Περιβάλλοντος Χωροταξίας και Δημοσίων Έργων, περί σύστασης Σχο¬ 
λικής Επιτροπής. 

2. Το αριθμ. 28303/17.5.89 έγγραφο του Υπ. Εσωτερικών σχε¬ 
τικά με τη σύσταση νομικών προσώπων με την επωνυμία Σχολική Επι¬ 
τροπή. 

3. Την αριθμ. 118/89 απόφαση του Δημοτικού Συμβουλίου περί σύ¬ 
στασης Δημοτικού νομικού προσώπου με την επωνυμία «Σχολική Επι- 
τρρπή ΤΕΛ Ν. Μουδανιών». 

4. Τις διατάξεις του άρθρου 175 του Δ.Κ.Κ.Π.Δ. 76/85 όπως τρο¬ 
ποποιήθηκε με το Ν. 1832/89, αποφασίζουμε: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


1. Συνιστάται στον Δήμο Ν. Μουδανιών του Νομού Χαλκιδικής ίδιο 
νομικό πρόσωπο με την επωνυμία «Σχολική Επιτροπή ΤΕΛ Ν, Μουδα¬ 
νιών». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των δικαστη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των δικαστηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη'και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από δμελές διοικητικό συμβούλιο 
αποτελούμενο από: 

α. Εκάστοτε Δήμαρχο ως πρόεδρο. 

β. 2 Δημοτικούς σύμβουλους. 

γ. Το Διευθυντή ΤΕΛ Ν. Μουδανιών. 

δ. Εκπρόσωπο του συλλόγου γονέων και κηδεμόνων. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί την Δημοτική περίοδο. 

Το Διοικητικό Συμβούλιο εκλέγει Αντιπρόεδρο, Γραμματέα. 

5. Πόροι του νομικού προσώπου είναι: 

α. Ετήσια επιχορήγηση του Δήμου. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Το διδακτήριο του ΤΕΛ Ν. Μουδανιών. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Αυγούστου 1989 

Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 

-♦- 

Αριθ. 10269 (10) 

Σύσταση Σχολικής Επιτροπής Δήμου Ν. Μουδανιών Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.89 κοινή Υπουργική απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευμάτων, 
Περιβάλλοντος Χωροταξίας και Δημοσίων Έργων, περί σύστασης Σχο¬ 
λικής Επιτροπής. 

2. Το αριθμ. 28303/17.5.89 έγγραφο του Υπ. Εσωτερικών σχε¬ 
τικά με τη σύσταση νομικών προσώπων με την επωνυμία Σχολική Επι¬ 
τροπή. 

3. Την αριθμ. 119/89 απόφαση του Δημοτικού Συμβουλίου περί σύ¬ 
στασης κοινοτικού νομικού προσώπου με την επωνυμία «Σχολική Επι¬ 
τροπή Γυμνασίου Γεν. Λυκείου Ν. Μουδανιών». 

4. Τις διατάξεις του άρθρου 175 Π.Δ. 76/85 όπως τροποποιήθηκε 
με το Ν. 1832/89, αποφασίζουμε: 

1. Συνιστάται στον Δήμο Ν. Μουδανιών του Νομού Χαλκιδικής ίδιο 
νομικό πρόσωπο με την επωνυμία «Σχολική Επιτροπή Γυμνασίου Γεν. 
Λυκείου Ν. Μουδανιών». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των δικαστη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των δικαστηριακών εγκαταστάσεων. 


Η φροντίδα για την εξεύρεση χλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 7μελές διοικητικό συμβούλιο 
αποτελούμενο από: 

α. Εκάστοτε Δήμαρχο ως πρόεδρο. 

β. Δύο (2) Δημοτικούς σύμβουλους. 

γ. Το Διευθυντή του Γεν. Λυκείου. 

δ. Το Διευθυντή του Γυνασίου. 

ε. Εκπρόσωπο του συλλόγου γονέων και κηδεμόνων. 

στ. Δύο Δημότες. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Διοικητικό Συμβούλιο εκλέγει Αντιπρόεδρο, Γραμματέα. 

5. Πόροι του νομικού προσώπου είναι: 
α. Ετήσια επιχορήγηση του Δήμου. 

β. Ετήσια επιχορήγηση του'Κράτους. 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Το διδακτήριο.του Γυμνασίου και Γεν. Λυκείου Ν. 
Μουδανιών. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Αυγούστου 1989 

Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 

- 4 - 

Αριθ. 10333 (11) 

Σύσταση Σχολικής Επιτροπής Δήμου Ν. Μουδανιών Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.89 κοινή Υπουργική απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευμάτων, 
Περιβάλλοντος Χωροταξίας και Δημοσίων Έργων, περί σύστασης Σχο¬ 
λικής Επιτροπής. 

2. Το αριθμ. 28303/17.5.89 έγγραφο του Υπ. Εσωτερικών σχε¬ 
τικά με τη σύσταση νομικών προσώπων με την επωνυμία Σχολική Επι¬ 
τροπή. 

3. Τις διατάξεις του άρθρου 175 Π.Δ. 76/85 όπως τροποποιήθηκε 
με το Ν. 1832/89. 

4. Την αριθμ. 121/89 απόφαση του Δημοτικού Συμβουλίου περί σύ 
στάσης κοινοτικού νομικού προσώπου με την επωνυμία «Σχολική Επι 
τροπή 1ου Νηπιαγωγείου Δήμου Ν. Μουδανιών», αποφασίζουμε: 

1. Συνιστάται στον Δήμο Ν. Μουδανιών του Νομού Χαλκιδικής ίδιο 
νομικό πρόσωπο με την επωνυμία «Σχολική Επιτροπή 1ου Νηπιαγω¬ 
γείου Δήμου Ν. Μουδανιών». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των δικαστή 
ρίων. 

•Η αποκατάσταση φθορών και ζημιών των επίπλων, εξοπλισμού και 
γενικά των δικαστηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός τωι 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη όλων που κρίνονται αναγκαία για ττ 
στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α. Εκάστοτε Δήμαρχο ως πρόεδρο, 
β. Δύο (2) Δημοτικούς σύμβουλους. 

γ. Το Διευθυντή του 1ου Νηπιαγωγείου, 
δ. Εκπρόσωπο του συλλόγου γονέων και κηδεμόνων. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Διοικητικό Συμβούλιο εκλέγει αντιπρόεδρο Γραμματέα. 

5. Πόροι του νομικού προσώπου είναι: 
α. Ετήσια επιχορήγηση της κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Το εποπτικό κ.λπ. υλικό. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Αυγούστου 1989 

Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 

-*-·. · 

Αρι θ. 10223 (12) 

Σύσταση Σχολικής Επιτροπής Κοινότητας Ν. Τρίγλιας Ν. Χαλκιδι¬ 
κής. 

0 ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Την Δ4/162/28.3.89 κοινή Υπουργική απόφαση των Υπουρ¬ 
γών Εσωτερικών, Οικονομικών, Εθνικής Παιδείας και Θρησκευμάτων, 
Περιβάλλοντος Χωροταξίας και Δημοσίων Έργων, περί σύστασης Σχο¬ 
λικής Επιτροπής. 

2. Το αριθμ. 28303/17.5.89 έγγραφο του Υπ. Εσωτερικών σχε¬ 
τικά με τη σύσταση νομικών προσώπων με την επωνυμία Σχολική Επι¬ 
τροπή. 

4. Τις διατάξεις του άρθρου 175 Π.Δ. 76/85 όπως τροποποιήθηκε 
με το Ν. 1832/89. 

3. Την αριθμ. 40/89 απόφαση του Δημοτικού Συμβουλίου περί σύ¬ 
στασης κοινοτικού νομικού προσώπου με την επωνυμία «Σχολική Επι¬ 
τροπή Α' Δημοτικού Σχολείου Ν. Τρίγλιας», αποφασίζουμε: 

1. Συνιστάται στην Κοινότητα Ν. Τρίγλιας του Νομού Χαλκιδικής 
ίδιο νομικό πρόσωπο με την επωνυμία «Σχολική Επιτροπή Α’ Δημοτι¬ 
κού Σχολείου Ν. Τρίγλιας». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

Η εκτέλεση μικρών έργων για επισκευή και συντήρηση των δικαστη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των δικαστηριακών εγκαταστάσεων. 

' Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη κα'ι γενικότερα η λήψη όλων που κρίνονται αναγκαία για τη 
στήριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α. Εκάστοτε Πρόεδρο ως πρόεδρο, 
β. Δύο (2) κοινοτικούς σύμβουλους, 
γ. Το Διευθυντή του Α' Δημ. Σχολείου, 
δ. Εκπρόσωπο του συλλόγου γονέων και κηδεμόνων. 


4. Η θητεία του πρώτου Δ.Σ. του νόμικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Διοικητικό Συμβούλιο εκλέγει αντιπρόεδρο Γραμματέα. 

5. Πόροι του νομικού προσώπου είναι: 

α. Ετήσια επιχορήγηση της κοινότητας. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές,- κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία: Α' Δημοτικού Σχολείου. 

Το αριθμ. 1170 οικόπεδο έκτασης 3.753 τ.μ. με το υφιστάμενο δι¬ 
δακτήριο 790 τ.μ. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Αυγούστου 1989 

Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 

-♦- 

Αριθ. 121428 (13) 

Ίδρυση τμήματος μετεκπαίδευσης επιμόρφωσης Αισθητικών 
στο ΚΕΤΕΚ Αιγάλεω. 

Η ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοική- 
σεως του ΟΑΕΔ». ' 

2. Τις διατάξεις του 405/71 Β.Δ. «Περί Οργανώσεως, συγκροτή- 
σεως και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λπ., αποφασίζουμε: 

Άρθρο 1 

Ιδρύουμε τμήμα μετεκπαίδευσης - επιμόρφωσης Αισθητικών στο 
ΚΕΤΕΚ Αιγάλεω. 

Άρθρο 2 

Σκοπός του Ιδρυόμενου τμήματος είναι η με ειδικό πρόγραμμα, συ¬ 
μπληρωματική εκπαίδευση των ήδη εργαζομένων στην ανωτέρω ειδι¬ 
κότητα και η τελειοποίηση και προσαρμογή των γνώσεών τους στις νέες 
συνθήκες του επαγγέλματος. 

Άρθρο 3 

Τα προσόντα των υποψηφίων για μετεκπαίδευση - επιμόρφωση και η 
διάρκεια της εκπαίδευσης καθορίζονται με βάση τις ισχύουσες διατά¬ 
ξεις.· 

Άρθρο 4 

Η εσωτερική λειτουργία και διάρθρωση του ιδρυόμενου τμήματος 
■ καθορίζεται με τον κανονισμό λειτουργίας Σχολών Μετεκπαίδευσης και 
Επιμόρφωσης Εργαζομένων. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Ιουλίου 1989 

Η Διοικητής 
ΝΙΚΗ ΤΖΑΒΕΛΛΑ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 



Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β' 

» 

10.000 

Υ) 

» » 

» 

Γ' 

» 

4.000 

δ) 

» » 

» 

Δ’ 

» 

* 0 000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

·) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

. » 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























